Uutisissa: Ateisti, joka ei halunnut kuullakaan uskonnosta.
Sitten Jumala ilmestyi odottamattomalla tavalla.
Lisäksi: Kiinan kommunistihallinto rajoittaa uskonnonvapautta.
Miten kiinalaiset puolustavat vapautta musiikin kautta?
Ja: Ei ole ikinä liian myöhäistä löytää tosirakkautta.
Nainen luotti Jumalan lupauksiin, ja taru sai onnellisen lopun.
Tervetuloa uutisten pariin!
Jumala voi tavoittaa kenet tahansa missä tahansa.
Niin kävi myös Charlie Mackesylle.
Hän oli ateisti ja taitelija, ja hän inhosi uskontoa.
Sitten Jumala avasi hänen silmänsä näkemään kauneuden ympärillään.
Charlie kertoi tarinansa John Jessupille Lontoossa.
Charlie Mackesyä on kuvailtu "maailmanluokan taiteilijaksi".
Hän on myynyt teoksia mm. Whoopi Goldbergille ja Stingille.
Milloin hoksasit olevasi taiteellisesti lahjakas?
Koulussa huomasin, että osaan piirtää. Mutta tarvitaan syy piirtää.
Hän löysi syyn noin 25 vuotta sitten lontoolaisessa puistossa.
Hän oli silloin ateisti. Hän sanoo kokeneensa, -
että täytyy olla jotakin enemmän kuin tämä maailma.
Jeesus vei minut hiljaa matkalle, jossa näin ihmiset tosi kauniina.
Niin taiteeni alkoi. Koin hänen sanovan sisälläni: -
"Katso, miten kaunis tuo penkillä istuva mies on."
En ollut aiemmin huomannut häntä.
Pronssiveistos "Tuhlaajapojan paluu" kuvaa vertauksen raakaa tunnetta.
Veistos sijaitsee Holy Trinity Brompton -kirkossa, -
joka on anglikaanisen kirkon tärkeimpiä kirkkoja.
En uskonut mihinkään.
Mackesy on suosittu puhuja täällä, erityisesti ei-uskovien keskuudessa.
Charlie vetoaa seurakunnan ulkopuolisiin, sillä hän yllättää.
Kun kuvittelee "evankelistan", mieleen ei tule Charlie Mackesy.
Päätin nousta seisomaan vessanpytyn reunalle näin...
Hän voi olla hiukan epätavanomainen, kuten kertoessaan siitä, -
miten hän kuuli ensikertaa gospellaulun festivaalin bajamajassa,-
joka oli niin ruokoton, että hänen piti seistä pytyllä.
Laulu lävisti hänen ateisminsa ja liikutti hänet kyyneliin.
Vessassa.
Parkuu. Ateisti parkuu.
Nöyrä, konstailematon. Kertoo rehellisesti kompuroinneistaan.
En tiennyt, mitä minulle tapahtui.
Mutta kun leijailin tunteessa, vasen jalkani lipesi.
Olin tähän saakka...
Mackesyn jutut eivät sovi heikkohermoisille.
Hän huomauttaa, etteivät opetuslapsetkaan olleet virheettömiä.
Tajusin, että he olivat tuhmia.
Epäuskonnollisia.
He eivät noudattaneet etikettejä. Eivät olisi olleet tervetulleita seurakuntaan.
Minulle kristinusko oli sitä, että ollaan siistejä, käydään kirkossa, -
ollaan kilttejä, ei kiroilla. Se oli kuin kilpailuyhteiskunta.
Jos haluaa kuulua joukkoon, pitää olla tietynlainen.
Ja Hän sanoo: "Olet rakastettu sellaisena kuin olet.
Minkä peitossa oletkin, sisältä tai ulkoa."
Pidän häntä Britannian suurimpana evankelistana tällä hetkellä.
Toisin ei-uskovat kuuntelemaan mieluummin häntä kuin ketään muuta.
Se ei ollut vitsi!
Naurettavaa!
Mackesylle se on yllätys. Sen ymmärtää hänen taustaansa vasten.
Koulussa oli uskonnollisia juttuja. Inhosin niitä. Lauloimme Jumalasta.
En pitänyt Hänestä. En uskonut edes Hänen olemassaoloonsa.
Miten määrittelit kristityn?
Hän on joku, joka teeskentelee olevansa hyvä ja tuomitsee.
Uskoo näkymättömään mielikuvitusystävään.
Oudon mutta syvällisen "Oh Happy Day" -laulun kohtaamisen kautta -
Mackesy muutti New Orleansiin ja uppoutui mustaan gospeliin ja jazziin.
Halusin kertoa ystäville: "Taustalla vaikuttava henki on täynnä elämää.
Katsokaa sitä. Katsokaa näitä ihmisiä! Heidän uskoaan ja sen vaikutusta."
Mackesy pitää taidettaan etupäässä tapana esitellä Jumalaa rakkailleen.
"Tuhlaajatytär" on ystävälle, joka kärsi kaksisuuntaisesta mielialahäiriöstä.
Pelkät sanat "Jumala rakastaa sinua" eivät kanna merkityssisältöä.
Ystäväni halusi päästä syliin. "Tällainen on Jumala", sanoin.
Mackesyn taide todistaa Jumalan läsnäolosta hänen elämässään.
Halusin soittaa pianoa, mutta olin siinä tosi surkea.
Minulle enkeli edustaa Jumalan ääntä: "Olen kanssasi. Rakastan sinua.
Tehdään se yhdessä. Autan sinua. Et ole yksin."
Tämän maalauksen nimi on Tunnettu.
Yhtenä päivänä ylitin pyörällä siltaa Lontoossa. Sitä kesti 11 sekuntia.
Tunne tuli hyökynä. "Jumala rakastaa sinua. Hän tuntee sinut täysin.
Puutteesi. Pimeytesi. Sinun ei tarvitse teeskennellä olevasi jotain."
John Jessup, Lontoo.
Tulossa: Kiinalaiskristityt muuttavat kulttuurissaan sydämiä ja mieliä -
musiikin kautta.
Jokaisen lapsen sisällä on sankari, -
johtaja, -
ystävä muille, -
joku, joka auttaa, -
joka toimii oikein, -
joka unelmoi tulevaisuudestaan.
He tarvitsevat apuamme.
Mitä teen?
Mitä sanon?
Miltä pitäisi tuntua?
Superkirja opettaa lapsille moraalisia ja hengellisiä totuuksia -
lapsille tuttujen tilanteiden kautta sekä Jumalan Sanaa.
Liity Superkirja-kerhoon. Saat uusia jaksoja, sitä mukaa kun ne ilmestyvät.
Paketissa on kaksi DVD-levyä annettavaksi toisille.
Lähetämme levyt 25 dollarin lahjoitusta vastaan.
Hei! Olen Terry Meeuwsen.
Tiesitkö, että maailmassa on yli 148 miljoonaa orpoa?
Sain oppia orpojen ahdingosta kolmelta pieneltä tytöltä.
Vietin mieheni kanssa kuukauden ukrainalaisessa orpokodissa, -
kun adoptoimme kolme sisarta kahdeksan vuotta sitten.
Näin omakohtaisesti yksinäisyyden, -
hylkäämisen tuskan ja rakkaudenkaipuun.
Kokemus muutti minut iäksi, -
ja sen pohjalta syntyi Orvon lupaus -työ.
Autamme orpoja ja syrjäytymis- vaarassa olevia lapsia yli 50 maassa.
Olemme antaneet tuhansille kodin, koulutuksen ja elämänhallintataitoja.
Tule sinäkin perheeksi orpolapsille.
Soita ruudun numeroon, koska joka lapsi ansaitsee onnellisen elämän.
Yhä useampi kiinalaiskristitty opettaa kulttuurilleen evankeliumia -
musiikin kautta. Se on hieno strategia, -
sillä lähes miljardi kiinalaista kertoo nauttivansa musiikkia säännöllisesti.
George Thomas raportoi Pekingistä.
Xu Chi oli 20 vuotta rock-laulaja.
Hän esiintyi yökerhoissa ja muilla lavoilla kautta Kiinan.
Maine ja vauraus eivät täyttäneet sisäistä tyhjyyttä, hän sanoo.
En heti tunnustanut, mutta mielihyvä haihtui pian. Se ei ulottunut sieluun.
Xu kertoi, miten kaikki muuttui hetkessä ja muutti hänen uransa.
Luin Raamattua. Jumala puhui Jer. 1:7―8:n kautta (vapaasti): -
"Älä sano: 'Minä olen nuori', vaan mene, kenen luo sinut lähetän, -
ja puhu, mitä käsken. Älä pelkää. Olen kanssasi ja pelastan sinut.'"
Jae oli kuin ilmestys. Xu sanoo oivaltaneensa silloin, -
että Herra kutsuu häntä tekemään jotain uutta äänellään.
Tajusin, että Jumala oli valmistellut minua 20-vuotisen rock-urani kautta, -
jotta voisin musiikillani kertoa Hänen rakkaudestaan.
Hän lakkasi esiintymästä yökerhoissa ja aloitti kristilliset konsertit.
Sitä ei ollut ennen tehty yhtä julkisesti ja laajamittaisesti.
Kun siirryin viihdeteollisuudesta palvelemaan seurakuntaa -
ja evankelioimaan musiikin kautta, elämän status ja arvot muuttuivat.
Herra palkitsi kuuliaisuuden.
Olen ollut kokoaikaisessa palvelutyössä lähes kolme vuotta.
Parisen miljoonaa ihmistä on ottanut vastaan Kristuksen konserteissani.
Kaksi miljoonaa!
Kiina rakastaa musiikkia. Tänä vuonna julkaistu ensimmäinen tutkimus kertoo
että 977 miljoonaa ihmistä, Kiinan 1,3 miljardista asukkaasta 75 %, -
kuuntelee musiikkia säännöllisesti.
Xu myöntää, että hänen ja muiden kristittyjen muusikkojen työ on suurta.
Kiina on virallisesti ateistinen maa, -
jossa hallinto usein paheksuu kristinuskoa.
Kiinan kristillinen musiikkiteollisuus kalpenee USA:n vastaavan rinnalla, -
mutta Xu uskoo sen saavan jalansijaa.
Viime vuosina Kiinassa on järjestetty valtavasti laulukilpailuja.
Kristityt ovat olleet näyttävästi esillä -
monissa kansallisissa kilpailuissa.
Heistä yksi on Li Wenqi, Kiinan "The Voicen" finalisti.
18-vuotias Li sanoo ymmärtävänsä ne paineet, joita vauraudentavoittelu tuo.
Monet uskovat, että rahan hankkiminen on elämän ykköstavoite.
He uhraavat kaiken sen eteen. Mutta se on hedelmätöntä.
Yritän musiikillani rohkaista ihmisiä etsimään mieluummin Jumalaa.
Isä toimii Lin managerina.
On niin ihanaa luottaa Jeesukseen
Hän pitää huomionarvoisena, että tämän päivän Kiinassa -
tytär voi avoimesti laulaa Jeesuksesta kansallisella tv-kanavalla.
Ei olisi tullut kuuloonkaan 30 vuotta sitten. Nyt voi ylistää vapaasti.
Jumala tuo jatkossakin äänensä kuuluviin kansakunnissa.
Joseph Cui on pekingiläisseurakunnan pastori.
Hän sanoo Lin ja Xun kaltaisten esittelevän kiinalaisille musiikkilajin,
joka on luova, innoittava ja kiinnostava.
Kristillinen musiikki vaikuttaa myös muihin uskontoihin.
Buddhalainen musiikki oli aiemmin tylsää. Sekin on muuttunut iloiseksi.
He ovat hakeneet vaikutteita kristillisen musiikin voimasta.
Sekin osoittaa, että kristillisen musiikin vaikutus on laaja.
Se on musiikkia Xun korville.
Säveltämisen ja konserttien välissä hän yrittää saada muita artisteja -
tulemaan esiin ja kertomaan Kristuksen rakkaudesta.
Uskon, että on paljon muusikkoja, -
jotka pelkäävät laulaa avoimesti Kristuksesta.
Tähdenlento kaartuu
Taivaan kyyneleenä
Aika ja paikka kulkevat
Hohtavan sateenkaaren taa
Ikuinen lupaus...
Rukoilen, että useammat rohkaistuvat ja useammat kuulevat rakkaudesta.
George Thomas, Peking, Kiina.
Tulossa: Cheri Martin odotti tosirakkautta yli 50 vuotta.
Todistus Jumalan uskollisuudesta.
Alussa oli Sana.
CBN:ltä -
Johanneksen evankeliumi
Lukijana Pat Robertson
Niin on Jumala maailmaa rakastanut, että hän antoi ainokaisen Poikansa
Anna puhutun Jumalan Sanan muuttaa elämäsi ja kasvattaa uskoasi.
Vastaanota elämän antavan Sanan voima.
Johanneksen evankeliumi Pat Robertsonin lukemana saatavana nyt.
Hei! Olen Terry Meeuwsen.
Tiesitkö, että maailmassa on yli 148 miljoonaa orpoa?
Sain oppia orpojen ahdingosta kolmelta pieneltä tytöltä.
Vietin mieheni kanssa kuukauden ukrainalaisessa orpokodissa, -
kun adoptoimme kolme sisarta kahdeksan vuotta sitten.
Näin omakohtaisesti yksinäisyyden, -
hylkäämisen tuskan ja rakkaudenkaipuun.
Kokemus muutti minut iäksi, -
ja sen pohjalta syntyi Orvon lupaus -työ.
Autamme orpoja ja syrjäytymis- vaarassa olevia lapsia yli 50 maassa.
Olemme antaneet tuhansille kodin, koulutuksen ja elämänhallintataitoja.
Tule sinäkin perheeksi orpolapsille.
Soita ruudun numeroon, koska joka lapsi ansaitsee onnellisen elämän.
Kun annat, -
hymyt levenevät.
Kun välität, -
kodit ovat onnellisempia.
Kun lohdutat, -
kipu helpottaa.
Kun kokoonnumme rakastamaan, -
ihmeitä tapahtuu.
Hei taas! Cheri Martin odotti pitkään löytääkseen tosirakkauden.
Hänen 50-vuotispäivänsä häämöttäessä hän alkoi jo epäillä, -
löytäisikö hän sitä koskaan.
Silloin Jumala toimi. Wendy Griffith kertoo tosielämän rakkaustarinan.
Cheri Martin varttui valkoisilla hiekka- rannoilla Floridan Pensacolan lähellä.
Pastorin tytär Cheri uskoi saavansa prinssinsä eräänä päivänä.
Kun olin parikymppinen, ystävä toisensa jälkeen meni naimisiin.
Se tuntui haikealta, koska en silloin vielä tapaillut juuri ketään.
Tuntui, että aika kuluu ja Jumala kulkee ohitseni.
Cheri uskoi Jumalan luvanneen hänelle aviomiehen. Hän jaksoi toivoa.
Mutta suhteet eivät kestäneet.
Rukoilin Jumalaa: "Älä anna minun vaipua epätoivoon."
Odotin ja etsin Jumalaa.
Jesaja sanoo: "ei sinua enää sanota hylätyksi -
vaan maatasi sanotaan aviovaimoksi." Tartuin siihen.
Cheri oli yli 45-vuotias. Ketään ei ollut kiikarissa, -
kunnes ystävät kutsuivat hänet häihin ― ja tapaamaan surffarin, Benin.
Aulan keskellä seisoi yksinään upea mies smokissaan.
Ajattelin: "Tuon täytyy olla se, josta ystäväni kertoi."
Etsin ystäväni käsiini. "Sano, että hän on se." Ystäväni sanoi: "Hän on se."
Ben ja Cheri tapasivat seurakunnassa seuraavana päivänä.
Tilaisuuden jälkeen hän tuli esittäytymään.
Hänkin oli huomannut minut.
Oliko se rakkautta ensisilmäyksellä? - Olin kiinnostunut Cheristä.
Cheri yrittää kertoa, että olin tavallaan vielä vereslihalla.
Cheri ei tiennyt, että Benillä oli takanaan kivulias avioero.
Surffari Ben ei tiennyt, että Cheri pelkäsi vettä.
Otan aurinkoa, ja hän surffaa.
Mutta suhteen alku kangerteli. He erosivat kuukausiksi.
Edellinen avioliittoni päättyi eroon. Se ei ikinä kuulunut suunnitelmiini.
Piti luopua toivosta, että palaisin yhteen entisen vaimoni kanssa.
Sanoin: "Minun lisäkseni ei saa olla muita. En halua olla toinen nainen.
Haluan koko sydämesi." Hän sanoi: "Haluan olla sinun kanssasi."
Joku viimein sanoi: "Valitsen sinut." Se tuntui ihanalta.
Kesällä 2012 pari oli tapaillut silloin tällöin parin vuoden ajan.
Cherin 50-vuotispäivä lähestyi.
Emme olleet katselleet sormuksia emmekä keskustelleet avioliitosta.
Ben kysyi, mitä haluan tehdä syntymäpäivänäni.
Sanoin: "Haluan kävellä rannalla auringonlaskun aikaan."
Kävelimme dyynien yli rannalle. Tällä puolella oli häät.
Tuolla puolella oli häät. Oikeasti.
Hän kysyi: "Oletko ajatellut häitä rannalla?"
Hiekkadyyneillä Cherin 50. syntymäpäivänä -
yhdeksän vuotta nuorempi Ben tunnusti rakkautensa.
Kerroin rakastavani häntä ja haluavani viettää hänen kanssaan loppuelämäni.
Kysyin, haluasiko hän sitä. Hän sanoi "kyllä". Kaivelin sormusta taskustani.
Cherin mukaan ikäerolla ei ollut merkitystä.
Herra häivytti sen. Ihmiset sanovat, ettei ikäeroa huomaa.
Cheri ja Ben kihlautuivat 2. kesäkuuta. Häät olisivat viiden kuukauden päästä.
Suuri päivä oli 3.11.2012.
Sää oli upea. Sekin oli iso kiitosaihe.
Vuokrasimme rannalta talon.
Perheemme olivat läsnä. Meidät vihittiin rannalla.
Cheri sanoo elämänsä todistavan, että kun Jumala lupaa jotain, -
Hän on uskollinen, vaikka se ei toteutuisikaan heti.
Pyydä Häneltä lupaus ja pidä siitä kiinni, sillä Hän on uskollinen.
Halusin todellisen kumppanin. Jumala antoi sen Cherissä.
Sydämeni on turvassa Cherissä. Ikäkin on vain numero.
Cheri on upea, ja Jumala on hyvä.
Joka vaimon löysi, se onnen löysi.
Wendy Griffith, Pensacola, Florida.
Pysy kanavalla. Ohjelma jatkuu pian.
Hei! Olen Pat Robertson.
Sain juuri valmiiksi Raamatun rakaste- tuimpiin kuuluvan kirjan taltioinnit: -
Johanneksen evankeliumin.
Minä olen ylösnousemus ja elämä; -
joka uskoo minuun, se elää, vaikka olisi kuollut.
Toivon, että taltioinnin kautta -
Jumalan Sana pääsee asumaan sinuun.
Jos pysytte minussa ja minun sanani pysyvät teissä, -
niin anokaa, mitä ikinä tahdotte, ja te saatte sen.
Kuuntele sitä yhä uudelleen.
Toista sitä ääneen kanssani.
Anna näiden suurten jakeiden täyttää sydämesi, -
kun Jumalan Sana uudistaa mielesi ja rakentaa uskoasi.
Ota vastaan elämän antava Jumalan Sana.
Johanneksen evankeliumi Pat Robertsonin lukemana saatavana nyt.
Jumala sinua runsaasti siunatkoon pitäessäsi ajatuksesi Jeesuksessa.
Elämä ― tarkoitettu elettäväksi täydelleen.
Jeesus sanoi: "Olen tullut antamaan elämän ja yltäkylläisyyden."
Elämän perheessä, talousasioissa, -
kehossa, mielessä ja hengessä. Elämän arjessa.
Kotisivuillamme osoitteessa CBN.com otamme Jeesuksen sanat vakavasti.
Haluamme auttaa löytämään elämän. Elä täyttä elämää. CBN.com.
Haluamme, että lapset oppivat tuntemaan Sanan, -
mutta arjen kiireessä tarvitsemme joskus apua.
Lasten ilmainen raamattusovellus opettaa Sanaa hauskalla tavalla -
kivojen pelien, -
mahtavien videoiden -
ja Raamatun sankarikertomusten kautta.
Saatavana iTunesista ja Google Playstä.
Joillekin puutarhanhoito ei ole vain kevään ja kesän harrastus.
He viljelevät kylmän ajan kasveja eivätkä tarvitse siihen maatilaa.
Heitä saattaa asua naapurissasikin. Mark Martin tutustui heihin.
Tämä on Hollis ja Nancy Palmerin hiljainen asuinalue Virginiassa.
Takapiha on yllättäen muutettu kukoistavaksi hyötypuutarhaksi.
Nämä ovat retiisejä. Odotamme, että ne kypsyvät korjattavaksi.
Tämä urbaani pientila hoidettuine penkkeineen ja kasveineen -
on juhlaa silmille ja vatsalle.
Retiisien lisäksi täällä kasvaa lehti-, kerä-, kukka-, ruusu- ja parsakaalia, -
sipulia ja valkosipulia. Ja tämä on vain syyspuutarha.
Palmereilla on myös salaattibaari.
Täällä on punaista roomansalaattia.
Tässä vihreää tammenlehtisalaattia ja punaista tammenlehtisalaattia.
Täällä vihreää roomansalaattia. Takana on Nancyn yrttejä.
Monet ajattelevat: "Asun kaupungissa, joten tuo ei ole mahdollista minulle.
Asun kerrostalossa. Minulla ei ole edes pihaa."
Tahdon kertoa, että voit kasvattaa oman ruokasi pienelläkin pihalla.
Siitä saa paljon ruokaa.
Ellei sinulla ole pihaa, voit kasvattaa laatikoissa.
UC Davis yliopisto määrittelee urbaanin pientilan "taloudeksi, -
joka tuottaa asukkaidensa ruoasta, kasveista ja eläimistä, ison osan."
Yliopisto kertoo: "Urbaaneja pientiloja omistavat pääosin ne, -
jotka haluavat elää ympäristöystävällisesti."
Urbaanien pientilojen vetovoima kasvaa. On mahtavaa nähdä se.
Sitä näkee kaikkialla maailmassa. Rohkaisen kaikkia kokeilemaan.
Se on tosi rentouttavaa ja rauhallista.
Siitä saa hyvää virtaa ja liikuntaa.
Mikä parasta, siitä saa hyvää ruokaa.
Kokeile.
Palmerit eivät pidä kaikkea itse.
Hollis sanoo, että he antavat pois ruoasta 70 prosenttia.
Ihmiset kaikkialla maailmassa voivat hyötyä Palmerien YouTube-kanavasta.
Hollis opettaa puutarhanhoitoa, Nancy ruoanlaittoa.
Syövän selättänyt Nancy on erityisen innostunut urbaanista viljelystä.
Kun minulla oli syöpä, minulle selvisi, miten myrkyllistä moni nykyruoka on.
Jumala antoi meille kipinän opettaa ihmisille, -
miten kasvatetaan ja valmistetaan itselleen ruokaa.
Hän antoi minulle sen näyn.
Palmerien puutarha ei ole täysin luomu, mutta Nancy ei ole huolissaan.
Voi käyttää nykyajan apukeinoja, kuten hieman lannoitetta.
Käytä perinnesiemeniä ja siemeniä, jotka eivät ole geenimanipuloituja.
Vältä tuholais- ja kasvimyrkkyjä.
Näin viljelmä ei ole sataprosenttisesti luomua -
mutta hyvin lähellä sitä ja hyvää ja terveellistä perheellesi.
Oma tavoitteeni on terveellisemmät perheet kautta maailman.
Nancy ja Hollis pitävät urbaania pientilaansa palvelutyönä -
henkilökohtaisesti ja verkossa. Hollis saa täältä lohdutusta ja rauhaa: -
Hänen poikansa Michael menehtyi sydänvikaan.
Hän rakensi tänne muistomerkin.
Vietän paljon aikaa puutarhassa. Täällä on hiljaista. Olen yksinäni.
Puhun paljon Jumalalle.
Opin Häneltä paljon tehdessäni surutyötä täällä mullan keskellä.
Tämä puutarha on palvellut siinäkin mielessä.
Olemme vieneet sen uudelle tasolle.
Puutarhassa on myös risti.
Perustettuamme puutarhan pystytimme ristin sen reunalle, -
niin että ohikulkijat voivat nähdä sen. Se on muistutus kaikille, -
myös meille, että kaikki puutarhan antimet tulevat Jumalalta.
Me istutamme siemenen. Jumala antaa kasvun. Sama pätee elämään.
Videon lopussa tulee aina sananpaikka ja rukous.
Hän ruokkii meitä kädellään.
Anna meille meidän jokapäiväinen leipämme. Aamen.
Hollis ynnää: Nancylle tärkeää on terveys, hänelle puutarhanhoito.
Yhdessä he auttavat pelastamaan ihmisiä hengellisesti ja fyysisesti.
Mark Martin, Newport News, Virginia.
Upeaa! Kiitos seurasta! Näkemiin ja Jumalan siunausta!
Suomennos: Marianne Tenetz